Omkring 20 personer fra AK81 blev anholdt i følge ekstrabladet.dks oplysninger. Karnevalsfesten i Kildeparken i Aalborg var tidligere i aften ramme om et slagsmål mellem godt 20 rocker-lærlinge fra fra Hells Angels' udrykningsstyrke AK81 og indvandrere, der primært har et tilknytningsforhold til Den Internationale Klub, oplyser Nordjyllands Politi til ekstrabladet.dk. - Ved 18.30-tiden gik cirka 20 AK81'ere målrettet efter en gruppe indvandrere inde på karnevalspladsen, og det kom til et ret voldsomt slagsmål. Vi fik parterne skilt ad, men AK81'erne var meget langt fremme i skoene og ville genoptage slagsmålet. Derfor valgte vi at anholde dem præventivt i henhold til Politiloven og kan nu holde dem i seks timer, siger vicepolitiinspektør Ole Juul Schmidt til ekstrabladet.dk. Ak81'erne var ligesom modparten i stort antal iført stikveste, men der blev ikke fundet nogle våben på parterne i forbindelse med slagsmålets opløsning.
Hells Angels støttegruppe AK81 kom lørdag aften i slagsmål med en gruppe indvandrere ved karnevallet i Aalborg. Det skriver ekstrabladet.dk.